title: Sant-Filiberzh
text: Sant Filiberzh pe Lokfiliberzh zo ur gumun eus Breizh e Kanton an Alre e departamant ar Mor-Bihan.
  
  An anv 
   Er geriadurioù boas koulz hag er yezh komzet e reer Sant-Filiberzh pe Sant-Filiber eus ar gumun, ha se eo a lenner ivez war kartenn vrezhonek Breizh embannet gant Ofis ar Brezhoneg. Met Lokfiliberzh eo bet evit an Ofis etre 2005 ha 2015, diwar ur stumm meneget gant Erwan Vallerie en e levr Diazezoù studi istorel an anvioù-parrez : « meneget ez eus bet deomp ur stumm *Locphilibert en XVIIvet kantved e dihelloù ar barrez gant an aotrou Kabelleg, person ».
  
  Ardamezioù
  
  Istor 
   Gwechall e oa un tamm eus Lokmaria-Kaer.
  
  E 1870 e oa deuet da vout ur barrez distag. Dont a reas chapel Itron Varia ar Stêr, pe Itron Varia ar C'hinivelezh, pe c'hoazh Itron Varia an Tre hag al Lanv, da vout iliz-parrez. Krouet e voe ar gumun, da-heul, d'an 23 a viz Even 1892 diwar ul lodenn eus kumun Lokmaria-Kaer, ugent vloaz goude ar goulenn ofisiel kentañ.
  
  Brezel-bed kentañ: 30 gwaz hervez ar blakenn en iliz katolik, 33 hervez monumant ar re varv ag ar gumun a varvas abalamour d'ar brezel, d.l.e. 4,20 % eus he foblañs e 1911.
  Eil Brezel-bed 
   Tri den yaouank eus ar gumun a voe serret gant an Alamaned e Charente e miz Eost 1942; o klask mont da heul ar re Gevredet e oant; daou anezhe a voe fuzuilhet e miz Here 1942, an trede hini a varvas en ur c'hamp-bac'h.
   Mervel a reas 11 den ag ar gumun abalamour d'ar brezel. 
  Brezelioù didrevadenniñ
   Ur milour a varvas e 1953 e Brezel Indez-Sina hag unan all e 1961 e Brezel Aljeria.
  
  Monumantoù ha traoù heverk 
   An iliz katolik
  
   Bigi engouestl en iliz katolik.
  
   Monumant ar re varv.
  
  Douaroniezh 
  
   E beg ur stêrig, tost da stêr an Alre, ha war lez ar Meurvor Atlantel emañ Sant-Filiberzh.
  
  Emdroadur ar boblañs abaoe 1962
  
  Brezhoneg 
   D'ar 26 a viz Meurzh 2015 e oa bet votet ar garta Ya d'ar brezhoneg gant kuzul-kêr ar gumun.
  
  Liammoù diavaez 
  
   Sant-Filiberzh war lec'hienn Geobreizh
  
  Notennoù ha daveennoù 
  
  Kumunioù ar Mor-Bihan
  Kumunioù bet krouet er Mor-Bihan e-pad an XIXvet kantved